අනතුරුව යළිත් වරක් පස්වරු 2.30ට පමණ අර්ජුන මහේන්ද්‍රන් කොමිසමට පැමිණි අතර එහිදී ද පැය 3කට ආසන්න කාලයක් කොමිසමේ නිලධාරීන් ප්‍රකාශ සටහන් කරගෙන තිබුණා.රාජ්‍ය ණය දෙපාර්තමේන්තුව නියෝජනය කරමින් කොමිසම හමුවේ සාක්ෂි ලබාදුන් සියලු මහබැංකු නිලධාරීන් ද සදහන් කළේ ප්‍රශ්නගත බැඳුම්කර නිකුතුව ඇතුළත් 2015 පෙබරවාරි 27 වන දින සිදුවූ වෙන්දේසියේදී එවක මහබැංකු අධිපති අර්ජුන මහේන්ද්‍රන් දෙවතාවක් තම දෙපාර්තමේන්තුවට පැමිණි බවයි.බැඳුම්කර නිකුතුව සම්පූර්ණයෙන්ම හිටපු මහබැංකු අධිපතිවරයාගේ නිර්දේශ මත සිදුවූ බව කියන රාජ්‍ය ණය දෙපාර්තමේන්තුවේ හිටපු අතිරේක අධිකාරීවරුන් වන ආචාර්ය මොහොමඩ් සෙයිඩ් සහ යූ.එල්. මුතුගල  ද එහිදී ප්‍රකාශ කර තිබුණා.